ประกาศคณะกรรมการกองทุนบำเหน็จบำนาญข้าราชการประกาศคณะกรรมการกองทุนบำเหน็จบำนาญข้าราชการเรื่องหลักเกณฑ์และวิธีการจัดการเงินของกองทุนในต่างประเทศ[๑] โดยที่เป็นการสมควรปรับปรุงหลักเกณฑ์และวิธีการจัดการเงินของกองทุนในต่างประเทศให้สอดคล้องกับกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการพ.ศ. ๒๕๕๓อาศัยอำนาจตามความในข้อ ๕ (๔)ของกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการพ.ศ. ๒๕๕๓ คณะกรรมการกองทุนบำเหน็จบำนาญข้าราชการออกประกาศไว้ดังต่อไปนี้ข้อ ๑ ประกาศนี้เรียกว่า ประกาศคณะกรรมการกองทุนบำเหน็จบำนาญข้าราชการเรื่องหลักเกณฑ์และวิธีการจัดการเงินของกองทุนในต่างประเทศข้อ ๒ ประกาศนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกประกาศคณะกรรมการกองทุนบำเหน็จบำนาญข้าราชการเรื่อง หลักเกณฑ์ และวิธีการจัดการเงินกองทุนกรณีลงทุนในต่างประเทศ พ.ศ. ๒๕๕๑ลงวันที่ ๑๔ กรกฎาคม พ.ศ. ๒๕๕๑ข้อ ๔ ในประกาศนี้การลงทุนในต่างประเทศ หมายความว่า การลงทุนในหลักทรัพย์ดังต่อไปนี้(๑)หลักทรัพย์ที่เป็นสกุลต่างประเทศซึ่งผู้ออกมิได้มีภูมิลำเนาอยู่ในประเทศไทยและจำหน่ายหรือซื้อขายหรือรับฝากในต่างประเทศหรือ(๒) เงินฝากสกุลต่างประเทศหน่วยลงทุนของกองทุนในต่างประเทศ หมายความว่าหลักทรัพย์ประเภทหน่วยลงทุนของกองทุนรวม กองทุนส่วนบุคคลหรือกองทุนอื่นใดที่จัดตั้งขึ้นตามกฎหมายในต่างประเทศ ซึ่งหมายความรวมถึง(๑) กองทุนรวมอีทีเอฟ (Exchange Traded Fund : ETF)(๒) หลักทรัพย์ประเภท Trust ได้แก่ Trust, Investment Trust, Common Trust หรือ Common Trust Fund(๓) หน่วยลงทุนที่มีวัตถุประสงค์เพื่อลงทุนในกองทุนอื่น (Fund of Funds)(๔) หลักทรัพย์อื่นที่มีลักษณะเดียวกันกับ (๑) - (๓)ข้อ ๕ หลักทรัพย์ที่ลงทุนได้มีดังต่อไปนี้(๑) หลักทรัพย์ที่มีความมั่นคงสูง ได้แก่(ก)เงินฝากหรือบัตรเงินฝากของธุรกิจสถาบันการเงินที่จัดตั้งขึ้นตามกฎหมาย(ข) ตราสารแสดงสิทธิในหนี้(ค) ตราสารแสดงสิทธิในหนี้ที่อ้างอิงราคา ผลตอบแทนหรือดัชนีที่เกี่ยวกับหลักทรัพย์ ที่มีความมั่นคงสูง และให้หมายความรวมถึงตราสารแสดงสิทธิในหนี้ที่อ้างอิงอัตราเงินเฟ้อ(Inflation Linked Bond) หรืออัตราดอกเบี้ยด้วย(ง)ตราสารอนุพันธ์ที่มีวัตถุประสงค์เกี่ยวกับการลงทุนในหลักทรัพย์ตาม (ก) - (ค)(จ) หน่วยลงทุนของกองทุนในต่างประเทศประเภทตราสารหนี้ระยะสั้น (Money Market Fund)(ฉ)หน่วยลงทุนของกองทุนในต่างประเทศหรือใบสำคัญแสดงสิทธิที่จะซื้อหน่วยลงทุนของกองทุนในต่างประเทศที่ลงทุนในหลักทรัพย์เฉพาะตาม(ก) - (จ)หลักทรัพย์ที่มีความมั่นคงสูงตาม (ก) - (ค) และ (จ)ต้องเป็นหลักทรัพย์ที่ตัวหลักทรัพย์นั้น ผู้รับฝากเงิน หรือผู้ออกหลักทรัพย์ได้รับการจัดอันดับความน่าเชื่อถือในระดับน่าลงทุน(Investment Grade) จากสถาบันจัดอันดับความน่าเชื่อถือที่ได้รับการยอมรับในระดับสากลและกรณีที่หลักทรัพย์ใด ผู้รับฝากเงินหรือผู้ออกหลักทรัพย์รายใดถูกปรับลดอันดับความน่าเชื่อถือจนต่ำกว่าระดับดังกล่าวให้ถือว่าหลักทรัพย์นั้นเป็นหลักทรัพย์อื่นและให้ดำเนินการตามวิธีการที่คณะอนุกรรมการจัดการลงทุนกำหนดและรายงานคณะกรรมการเพื่อทราบ(๒) หลักทรัพย์อื่น ได้แก่(ก) ตราสารทุน(ข) ตราสารกึ่งหนี้กึ่งทุน(ค) ส่วนของผู้เป็นหุ้นส่วนหรือการเข้าลงทุนเพื่อแบ่งสรรผลประโยชน์ (Contribution Participation หรือ Interest)แบบจำกัดความรับผิดในห้างหุ้นส่วนหรือนิติบุคคลอื่นที่มีลักษณะเดียวกัน(ง) ตราสารแสดงสิทธิในหนี้ที่อ้างอิงราคา ผลตอบแทนหรือดัชนีที่เกี่ยวกับหลักทรัพย์อื่น รวมถึงตราสารแสดงสิทธิในหนี้ที่อ้างอิงราคาผลตอบแทน หรือดัชนีที่เกี่ยวกับสินค้าโภคภัณฑ์ซึ่งตราสารแสดงสิทธิในหนี้นั้นหรือผู้ออกตราสารแสดงสิทธิในหนี้นั้นได้รับการจัดอันดับความน่าเชื่อถือในระดับน่าลงทุน (Investment Grade) จากสถาบันจัดอันดับความน่าเชื่อถือที่ได้รับการยอมรับในระดับสากลและในกรณีที่ตราสารแสดงสิทธิในหนี้นั้นหรือผู้ออกตราสารแสดงสิทธิในหนี้รายใดถูกปรับลดอันดับความน่าเชื่อถือจนต่ำกว่าระดับดังกล่าวให้ดำเนินการตามวิธีการที่คณะอนุกรรมการจัดการลงทุนกำหนดและรายงานคณะกรรมการเพื่อทราบ(จ)ตราสารอนุพันธ์ที่มีวัตถุประสงค์เกี่ยวกับการลงทุนในหลักทรัพย์ตาม (ก) - (ง)หรือตราสารอนุพันธ์ที่มีวัตถุประสงค์เกี่ยวกับการลงทุนในราคา ผลตอบแทนหรือดัชนีที่เกี่ยวกับสินค้าโภคภัณฑ์(ฉ) หน่วยลงทุนของกองทรัสต์อสังหาริมทรัพย์ในต่างประเทศ (Real Estate Investment Trusts : REITs) ซึ่งรวมถึงหลักทรัพย์ที่มีลักษณะเดียวกัน(ช) หน่วยลงทุนของกองทุนในต่างประเทศหรือใบสำคัญแสดงสิทธิที่จะซื้อหน่วยลงทุนของกองทุนในต่างประเทศที่มีวัตถุประสงค์เพื่อลงทุนใน๑) อสังหาริมทรัพย์๒) สินค้าโภคภัณฑ์๓) หลักทรัพย์ตาม (๑)ซึ่งมีการลงทุนบางส่วนในตราสารแสดงสิทธิในหนี้ที่ได้รับการจัดอันดับความน่าเชื่อถือต่ำกว่าระดับน่าลงทุน(Below Investment Grade) โดยสัดส่วนการลงทุนต้องเป็นไปตามที่คณะอนุกรรมการจัดการลงทุนกำหนด๔) หลักทรัพย์ตาม (๒) หรือกองทุนผสมระหว่างหลักทรัพย์ตาม (๑) และ (๒)ซึ่งอาจมีการลงทุนบางส่วนในตราสารแสดงสิทธิในหนี้ที่ได้รับการจัดอันดับความน่าเชื่อถือต่ำกว่าระดับน่าลงทุน(Below Investment Grade) โดยสัดส่วนการลงทุนต้องเป็นไปตามที่คณะอนุกรรมการจัดการลงทุนกำหนดข้อ ๖ การลงทุนในต่างประเทศของกองทุนตามข้อ๕ต้องลงทุนในประเทศซึ่งมีหน่วยงานกำกับดูแลเกี่ยวกับการซื้อขายหลักทรัพย์ที่เป็นสมาชิกสามัญของInternational Organization of Securities Commissions (IOSCO) หรือมีตลาดซื้อขายหลักทรัพย์ที่เป็นสมาชิกของWorld Federation of Exchanges (WFE) หรือในประเทศซึ่งมีหน่วยงานกำกับดูแลเกี่ยวกับการซื้อขายหลักทรัพย์หรือมีตลาดซื้อขายหลักทรัพย์ที่คณะอนุกรรมการจัดการลงทุนเห็นชอบในกรณีที่มีการลงทุนนอกเหนือจากหลักเกณฑ์ที่กำหนดไว้ดังกล่าวจะต้องได้รับอนุมัติจากคณะกรรมการการลงทุนในอสังหาริมทรัพย์ในต่างประเทศ (Global Real Estate) นิติบุคคลร่วมลงทุนในต่างประเทศ(Global Private Equity) หรือโครงสร้างพื้นฐานในต่างประเทศ (Infrastructure)ไม่ต้องอยู่ภายใต้ข้อจำกัดตามวรรคหนึ่งข้อ ๗ คณะกรรมการโดยข้อเสนอแนะของคณะอนุกรรมการจัดการลงทุนอาจอนุมัติให้ลงทุนในหลักทรัพย์นอกจากที่กำหนดไว้ในข้อ๕ ได้โดยให้กำหนดด้วยว่าหลักทรัพย์นั้นเป็นหลักทรัพย์ที่มีความมั่นคงสูงหรือเป็นหลักทรัพย์อื่นข้อ ๘ ในการลงทุนในต่างประเทศกองทุนอาจทำธุรกรรมที่เกี่ยวข้องกับการลงทุนดังต่อไปนี้ได้โดยให้คำนึงถึงประโยชน์ของกองทุนเป็นสำคัญ(๑) ธุรกรรมเพื่อป้องกันความเสี่ยง(๒) ธุรกรรมอนุพันธ์ (Derivatives)(๓) ธุรกรรมยืมหรือให้ยืมหลักทรัพย์ (Securities Borrowing and Lending)(๔) ธุรกรรมขายหลักทรัพย์ที่ไม่ได้ถือครอง (Short Sell)(๕) ซื้อโดยมีสัญญาขายคืนหรือขายโดยมีสัญญาซื้อคืนของหลักทรัพย์ในข้อ๕ประกาศณ วันที่ ๒๐ ตุลาคม พ.ศ. ๒๕๕๔อารีพงศ์ภู่ชอุ่มปลัดกระทรวงการคลังประธานกรรมการกองทุนบำเหน็จบำนาญข้าราชการปริยานุช/ผู้จัดทำ๑๖ ธันวาคม๒๕๕๗ปริญสินีย์/ผู้ตรวจ๑๖ ธันวาคม๒๕๕๗[๑] ราชกิจจานุเบกษาเล่ม ๑๓๑/ตอนที่ ๑๓๓ ง/หน้า ๒๓๑/๑๑ ธันวาคม ๒๕๕๗